CELEX: 
Language: et
Date: 2017-04-20 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrusi (EL) nr 1307/2013 ja (EL) nr 1308/2013 seoses komisjonile edastatava teabe ja dokumentidega

SELETUSKIRI
            
            
               1.DELEGEERITUD ÕIGUSAKTI TAUST
            
            
               Otsetoetuste määrusega (EL) nr 1307/2013 ja ühise turukorralduse määrusega (EL) nr 1308/2013 ette nähtud toetuskavade ja turukorralduse raames edastavad liikmesriigid komisjonile teatava teabe.
            
            
               Komisjoni määrus (EÜ) nr 792/2009, milles on sätestatud, kuidas liikmesriigid peavad põllumajandusturu korralduse ja järelevalve infosüsteemi (ISAMM) kaudu teavet edastama, tuleb tunnistada kehtetuks ja asendada eeskirjadega, mis on viidud kooskõlla Lissaboni lepinguga ning asjaomastes alusaktides sisalduvate delegeerimis- ja rakendusvolitustega. 
            
            
               Lähtuvalt õigusaktide arvu vähendamise ja sidususe parandamise eesmärgist koondatakse praegu eraldi olevaid õigussätteid turuteabe edastamise kohta, eelkõige hindade ja toodangu teatamise kohta, ühte delegeeritud ja ühte rakendusakti. Et järgida nõudeid edastada teatavat teavet, eelkõige omamaise toetuse ja ekspordikonkurentsiga seotud teavet Maailma Kaubandusorganisatsioonile, kasutatakse võimalust näha ette, et liikmesriigid edastavad kõnealuse teabe komisjonile ISAMMi süsteemi kaudu.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Komisjon arutas infosüsteemi (ISAMM) käsitlevat delegeeritud määruse eelnõu liikmesriikide määratud ekspertidega ühise turukorralduse eksperdirühma koosolekutel alates juunist 2015 ning võttis arvesse nende konsultatsioonide ajal esitatud seisukohti ja arvamusi. 
            
            
               Ajavahemikul veebruarist juulini 2016 arutati liikmesriikide ekspertidega põhjalikult hinna ja toodangu sätteid ning Maailma Kaubandusorganisatsiooni (WTO) teavitamist kasutades kehtivate ühise turukorralduse määruste vastavusseviimise kooskõlastamiseks ühise turukorralduse töökonna poolt väljatöötatud avatud töömeetodit.
            
            
               Euroopa Parlamendi eksperte teavitati kõigist neist aruteludest ja kutsuti kõikidele koosolekutele. Lisaks kasutati delegeeritud määruse eelnõu puhul ka tagasiside mehhanismi.
            
            
               Delegeeritud määruse eelnõu kohta koguti veebipõhist tagasisidet nelja nädala jooksul (21.12.2016–18.1.2017), kuid selle aja jooksul ei saadud ühtegi arvamust.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Uude delegeeritud määrusesse ja rakendusmäärusesse koondatakse praegu kehtiva komisjoni määruse ((EÜ) nr 792/2009) peamised sätted, mis käsitlevad süsteemi nõudeid, kasutajate juurdepääsuõigusi süsteemile, süsteemi terviklust ning isikuandmete kaitset. Neid kohaldatakse otsetoetuste määrusest ja ühise turukorralduse määrusest tuleneva teavitamiskohustuse puhul.
            
            
               Uude delegeeritud määrusesse ja rakendusmäärusesse lisatakse uued sätted, millega nõutakse sõnaselgelt, et teatamine peab toimuma komisjoni poolt liikmesriikidele kättesaadavaks tehtud infosüsteemi kaudu. Delegeeritud määrusega nähakse ette, et ainus komisjoni kontaktpunkt teatamise ja infosüsteemi kasutamise küsimuses on iga liikmesriigi poolt kindlaks määratud üks kontaktasutus. Selles täpsustatakse ka, mis liiki ja laadi teavet tuleb ühise turukorralduse määruse artikli 223 lõike 2 punkti a kohaselt edastada.
            
            
               Delegeeritud õigusaktiga tunnistatakse kehtetuks praegu kehtiv teatamist käsitlev komisjoni määrus – määrus (EÜ) nr 792/2009.
            
            
               KOMISJONI DELEGEERITUD MÄÄRUS (EL) …/…,
            
            
               20.4.2017,
            
            
               millega täiendatakse Euroopa Parlamendi ja nõukogu määrusi (EL) nr 1307/2013 ja (EL) nr 1308/2013 seoses komisjonile edastatava teabe ja dokumentidega
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
         
         
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009,
                  1
                eriti selle artikli 67 lõiget 2,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007,
                  2
                eriti selle artikli 223 lõiget 2,
            
            
               ning arvestades järgmist:
            
            
               (1)Määrusega (EL) nr 1307/2013 on tunnistatud kehtetuks ja asendatud nõukogu määrus (EÜ) nr 73/2009
                  3
                ning määrusega (EL) nr 1308/2013 määrus (EÜ) nr 1234/2007
                  4
               . Määrustega (EL) nr 1307/2013 ja (EL) nr 1308/2013 ning nende alusel vastu võetud õigusaktidega on nähtud ette hulk liikmesriikide kohustusi komisjonile teabe ja dokumentide edastamiseks. Kõnealuste määrustega on antud komisjonile sellega seoses õigus võtta vastu delegeeritud õigusakte ja rakendusakte. Selleks et oleks võimalik teave ja dokumendid sujuvalt komisjonile esitada, tuleb osutatud õigusaktidega võtta vastu teatavad eeskirjad. Kõnealuste eeskirjadega tuleks asendada komisjoni määrusega (EÜ) nr 792/2009
                  5
                kehtestatud eeskirjad ning määrus ise tuleks seetõttu kehtetuks tunnistada.
            
            
               (2)Komisjon on tõhustanud pingutusi, et arendada arvutisüsteeme, mis võimaldavad elektrooniliselt hallata dokumente ja menetlusi, seda nii oma sisemises töökorralduses kui ka oma suhetes liikmesriikide ametiasutustega, kes vastutavad ühise põllumajanduspoliitika rakendamise eest. Samuti on liikmesriigid töötanud riiklikul tasandil välja arvutisüsteeme, mille eesmärk on tagada ühise põllumajanduspoliitika ühine juhtimine.
            
            
               (3)Sellega seoses tuleks õigusliku raamistikuga kehtestada ühised eeskirjad, mida kohaldatakse infosüsteemide suhtes, mis on loodud selleks, et liikmesriigid saaksid edastada komisjonile teavet ja dokumente.
            
            
               (4)Ette tuleks näha ka määruste (EL) nr 1307/2013 ja (EL) nr 1308/2013 kohaselt esitatava teabe laad ja liik.
            
            
               (5)Kui arengute tõttu turul on vaja saada täiendavat turuteavet lisaks sellele, mis on sätestatud käesolevas määruses ja sellega kaasnevas rakendusmääruses, peaks komisjonil olema luba taotleda sellist teavet piiratud aja jooksul.
            
            
               (6)Selleks et tagada teatamissüsteemi nõuetekohane toimimine, peaks loodud infosüsteemides alati olema võimalik teha kindlaks isikuid, kellel on luba teateid edastada. Identifitseerimisprotsessi eest peaks vastutama liikmesriigi poolt määratud üks kontaktasutus. Lisaks sellele tuleks kindlaks määrata komisjoni loodava infosüsteemi juurdepääsuõiguste andmise tingimused,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Kohaldamisala
            
            
               1.Käesolevas määruses sätestatakse eeskirjad, millega täiendatakse määrusi (EL) nr 1307/2013 ja (EL) nr 1308/2013 seoses esitatava teabe laadi ja liigiga ning juurdepääsuõigustega teabele või teabesüsteemidele, mis on tehtud kättesaadavaks, et täita nimetatud määrustes ja nende alusel vastu võetud aktides sätestatud teatamiskohustusi.
            
            
               2.Käesolevas määruses sätestatud teavitamiskohustused hõlmavad määruse (EL) nr 1308/2013 artikli 1 lõikes 2 loetletud sektoreid.
            
            
               Artikkel 2
            
            
               Esitatava teabe laad ja liik
            
            
               1.Teatamiskohustus hõlmab mis tahes teavet, mis on vajalik määruse (EL) nr 1307/2013 artiklis 67 ja määruse (EL) nr 1308/2013 artiklis 223 sätestatud eesmärkide täitmiseks või kõnealuste määruste põhjal vastuvõetud aktide kohaldamiseks või selleks, et järgida rahvusvahelisi lepinguid, mis on sõlmitud kooskõlas ELi toimimise lepinguga. 
            
            
               2.Teatamiskohustus hõlmab kvantitatiivseid andmeid, mis koosnevad peamiselt arvnäitajatest, ja kvalitatiivseid andmeid, mis sisaldavad peamiselt tekste ja aruandeid.
            
            
               Artikkel 3
            
            
               Täiendav teave põllumajandusturgude korraldamiseks
            
         
         
            
               1.Kui turul toimuva arengu tõttu on kiiresti vaja komisjoni rakendusmääruse (EL) nr 2017/xxx
                  6
                II peatüki kohaldamisalasse kuuluvat täiendavat teavet, võib komisjon taotleda liikmesriikidelt sellist täiendavat teavet, tehes neile kättesaadavaks vajalikud vormid teabe edastamiseks. 
            
            
               2.Lõike 1 kohast taotlust kohaldatakse mitte kauem kui 12 kuud pärast taotluse esitamise kuupäeva. 
            
            
               Artikkel 4
            
            
               Üks kontaktasutus ja selle vastutusvaldkond
            
            
               1.Iga liikmesriik määrab ühe kontaktasutuse ja teatab komisjonile kõik selle asjakohased kontaktandmed.
            
            
               2.Üks kontaktasutus vastutab järgmiste infosüsteemiga seotud ülesannete eest:
            
            
               (a)annab kasutajatele juurdepääsuõiguse; 
            
            
               (b)kinnitab juurdepääsuõigusega kasutajate identiteedi;
            
            
               (c)teatab komisjonile kasutajad, kellele on antud infosüsteemile juurdepääsu õigused.
            
            
               3.Komisjon aktiveerib kasutajate juurdepääsuõigused ühelt kontaktasutuselt saadud lõike 2 punkti c kohaste teadete alusel. 
            
            
               Artikkel 5
            
            
               Kehtetuks tunnistamine
            
            
               Määrus (EÜ) nr 792/2009 tunnistatakse kehtetuks. 
            
            
               Viiteid määrusele (EÜ) nr 792/2009 käsitatakse viidetena käesolevale delegeeritud määrusele ja rakendusmäärusele (EL) 2017/xxx.
            
            
               Artikkel 6
            
            
               Jõustumine
            
            
               Käesolev määrus jõustub seitsmendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 20.4.2017
            
            
               
                     Komisjoni nimel
               
            
         
         
            
               
                     president
                     Jean-Claude JUNCKER
               
            
         
         
            
                  
                     (1)
                  ELT L 347, 20.12.2013, lk 608.
               
               
                  
                     (2)
                  ELT L 347, 20.12.2013, lk 671. 
               
               
                  
                     (3)
                  Nõukogu 19. jaanuari 2009. aasta määrus (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT L 30, 31.1.2009, lk 16).
               
               
                  
                     (4)
                  Nõukogu 22. oktoobri 2007. aasta määrus (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).
               
               
                  
                     (5)
                  Komisjoni 31. augusti 2009. aasta määrus (EÜ) nr 792/2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (ELT L 228, 1.9.2009, lk 3).
               
               
                  
                     (6)
                  Komisjoni [...] rakendusmäärus (EL) .../..., millega kehtestatakse Euroopa Parlamendi ja nõukogu määruste (EL) nr 1307/2013 ja (EL) 1308/2013 rakenduseeskirjad seoses komisjonile edastatava teabe ja dokumentidega ning millega muudetakse mitut komisjoni määrust ja tunnistatakse mitu määrust kehtetuks (ELT L ...).